       До 
       Общински съвет Златоград


ПРЕДЛОЖЕНИЕ
[bookmark: _GoBack]   от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Вергиния Топчиева и Станислав Гюнелиев.
                  Относно: Включване на обект “Плувен басейн”, ул. „Ерма“, гр. Златоград“ към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.

              УВАЖАЕМИ ГОСПОДИН ЯНЧЕВ,
             УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно чл.20, ал.1 от ЗМСМА Общинският съвет определя политиката за изграждане и развитие на общината във връзка с осъществяването на дейностите по чл. 17, както и на други дейности, определени със закон.
            Всеки един жител на общината ни заплаща данъци и има равни права с всички останали- да има асфалтирана улица до дома си и съхраняване и поддържане на общинската собственост и използването и по предназначение. При проведени срещи  с хората от Община Златоград, споделиха, че е недопустимо да разполагаме с общинска база – плувен басейн и той да е превърнат в депо за строителни отпадъци. Недопустимо е тази база да се превръща в сметище, при условие, че има друго предназначение – плувен басейн. Община Златоград има претенции за туристическа, но в същото време се руши и занемарява собствеността си, която би могла с удоволствие да се ползва както от жители на общината така и от нейни гости.
           Отпускането на тези 15 милиона е шанс за възстановяване чрез извършване на основен ремонт на основен ремонт на плувен басейн /ул. „Ерма“, гр. Златоград/, неговите съоръжения, включително и вертикална планировка, защото средствата за капиталови разходи в общинския бюджет винаги са крайно недостатъчни за това.
          В тази връзка, ние, долуподписаните съветници настояваме към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година  да  се включи следният обект:
· “Основен ремонт на плувен басейн /ул. „Ерма“, гр. Златоград/, неговите съоръжения, включително и вертикална планировка”.

Предвид гореописаното предлагаме, Общински съвет Златоград да вземе следното

РЕШЕНИЕ:
На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и във връзка с  изразено желание на  жители на община Златоград да живеят по- качествен живот с възможност за ползване на бази, с които да поддържат своето здраве в максимално най- добро ниво, а именно чрез спорт, включително плуване. Желанието им да съхраняват и поддържат общинската собственост и   чрез основен ремонт  на общинска база „Плувен басейн“ да се възстанови предназначението и, а не да се ползва като депо за строителни отпадъци, Общински съвет Златоград

РЕШИ:
1. Към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, да се включи следният обект:
· “Основен ремонт на плувен басейн /ул. „Ерма“, гр. Златоград/, неговите съоръжения, включително и вертикална планировка”.
2. За изпълнение на приетото решение, да бъдат предприети необходимите действия в срок до 20 дни.
3. Възлага на кмета на община Златоград контрола по изпълнение на настоящото решение.

С уважение: 
1.	Величко Сидеров ……………………
2.	Емилия Кръстева ……………………
3.	Антон Симеонов …………………….
4.	Александър Илийков…………………
5.	Веселин Иванов ………………………
6.	Жечка Хаджийска……………………
7.	д-р Ерол Чинар………………………….
8.	Йорданка Романова……………………….
9.          Вергиния Топчиева………………………..
10.        Станислав Гюнелиев………………………
